જાન્યુઆરી 2015માં અમેરિકાના તત્કાલિન પ્રેસિડેન્ટ બરાક ઓબામા ભારત પ્રવાસે આવ્યા હતા. ઓબામાના પ્રવાસ દરમિયાન ભારત અને અમેરિકા વચ્ચે અટકી પડેલા પરમાણુ કરાર અંગે પણ સમાધાન લાવવામાં પીએમ મોદી સફળ રહ્યાં હતાં. એટલું જ નહીં ઓબામાએ કહ્યું કે, અમેરિકા ભારતને સંયુક્ત રાષ્ટ્રનું પ્રમુખ સભ્ય પણ માને છે. વધુમાં ઓબામાએ એ વાતનો પણ સ્વીકાર કર્યો હતો કે, અમેરિકા સંયુક્ત રાષ્ટ્રની સુરક્ષા પરિષદમાં ભારતને સ્થાયી સદસ્ય બનાવવાનું પણ સમર્થન કરે છે.